CELEX: 32017D1197
Language: ro
Date: 2017-07-03 00:00:00
Title: Decizia de punere în aplicare (UE) 2017/1197 a Comisiei din 3 iulie 2017 de modificare a Deciziei de punere în aplicare 2012/340/UE privind organizarea unui experiment temporar în temeiul Directivelor 66/401/CEE, 66/402/CEE, 2002/54/CE, 2002/55/CE și 2002/57/CE ale Consiliului în ceea ce privește inspecția în câmp sub supraveghere oficială, pentru semințele de bază și semințele selecționate din generațiile anterioare semințelor de bază [notificată cu numărul C(2017) 4442] (Text cu relevanță pentru SEE. )

5.7.2017   
            
            
               RO
            
            
               Jurnalul Oficial al Uniunii Europene
            
            
               L 172/30
            
         DECIZIA DE PUNERE ÎN APLICARE (UE) 2017/1197 A COMISIEI
   din 3 iulie 2017
   de modificare a Deciziei de punere în aplicare 2012/340/UE privind organizarea unui experiment temporar în temeiul Directivelor 66/401/CEE, 66/402/CEE, 2002/54/CE, 2002/55/CE și 2002/57/CE ale Consiliului în ceea ce privește inspecția în câmp sub supraveghere oficială, pentru semințele de bază și semințele selecționate din generațiile anterioare semințelor de bază
   
      
         [notificată cu numărul C(2017) 4442]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 13a,
   având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (2), în special articolul 13a,
   având în vedere Directiva 2002/54/CE a Consiliului din 13 iunie 2002 privind comercializarea semințelor de sfeclă (3), în special articolul 19,
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (4), în special articolul 33,
   având în vedere Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (5), în special articolul 16,
   întrucât:
   
               (1)
            
            
               Decizia de punere în aplicare 2012/340/UE a Comisiei (6) prevede organizarea, până la 31 decembrie 2017, a unui experiment temporar la care poate participa orice stat membru, cu posibilitatea de a alege între inspecțiile oficiale în câmp și inspecțiile în câmp sub supraveghere oficială pentru semințele de bază și pentru semințele selecționate din generațiile anterioare semințelor de bază în temeiul Directivelor 66/401/CEE, 66/402/CEE, 2002/54/CE, 2002/55/CE și 2002/57/CE.
            
         
               (2)
            
            
               Nu s-a finalizat încă evaluarea care urmărește să determine dacă posibilitatea de a alege între inspecțiile oficiale în câmp și inspecțiile în câmp sub supraveghere oficială poate constitui o alternativă mai bună la obligația de a efectua inspecții oficiale în câmp pentru semințele de bază și semințele selecționate din generațiile anterioare semințelor de bază, deoarece este necesar să se colecteze mai multe date pentru a finaliza experimentul, în special la nivelul cel mai de jos de control oficial al testării. Prin urmare, este necesar să se prelungească durata experimentului temporar.
            
         
               (3)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   La articolul 7 din Decizia de punere în aplicare 2012/340/UE, cuvintele „31 decembrie 2017” se înlocuiesc cu „31 decembrie 2019”.
   Articolul 2
   Prezenta decizie se adresează statelor membre.
   
      Adoptată la Bruxelles, 3 iulie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO 125, 11.7.1966, p. 2298/66.
   
      (2)  JO 125, 11.7.1966, p. 2309/66.
   
      (3)  JO L 193, 20.7.2002, p. 12.
   
      (4)  JO L 193, 20.7.2002, p. 33.
   
      (5)  JO L 193, 20.7.2002, p. 74.
   
      (6)  Decizia de punere în aplicare 2012/340/UE a Comisiei privind organizarea unui experiment temporar în temeiul Directivelor 66/401/CEE, 66/402/CEE, 2002/54/CE, 2002/55/CE și 2002/57/CE ale Consiliului în ceea ce privește inspecția în câmp sub supraveghere oficială, pentru semințele de bază și semințele selecționate din generațiile anterioare semințelor de bază (JO L 166, 27.6.2012, p. 90).